פטרישיה היטון

פטרישיה הלן היטון (באנגלית: Patricia Helen Heaton; נולדה ב-4 במרץ 1958) היא שחקנית ומפיקה אמריקאית. ידועה מתפקידה כדברה בארון בסיטקום של CBS "כולם אוהבים את ריימונד" (1996–2005) שזיכה אותה בשני פרסי אמי, כפרנסס "פרנקי" הק בסדרה הקומית של ABC "מקום טוב באמצע" (2009–2018), ובתור ד"ר קרול קני בסיטקום של CBS "הקריירה השנייה של קרול" (2019–2020).

 ביוגרפיה 
היטון נולדה באוהיו שבארצות הברית, לפטרישיה (לבית הארד) ולצ'אק היטון, שהיה כתב ספורט ב'Plain Dealer'. גדלה בחינוך קתולי אדוק.

יש לה שלוש אחיות, שרון אליס ופרנסס, ואח, מייקל, גם כן עיתונאי ב'Plain Dealer', בעל הטור "Minister of Culture".

במהלך לימודיה באוניברסיטת המדינה של אוהיו, הייתה היטון חברה באחוות דלתא גמא. היא בוגרת תואר ראשון בדרמה. בשנת 1980 עברה לניו יורק כדי ללמוד אצל מורה הדרמה ויליאם אספר.

 קריירה 
בשנת 1987 הופיעה לראשונה בברודוויי, כחלק מהמקהלה בהצגה 'אל תגרום לאלוהים להתחיל'. בתקופה בה הרבתה להופיע באוף ברודוויי, תפסה את עיניו של המלהק הראשי של הדרמה 'שלושים ומשהו' מבית ABC, שליהק אותה לתפקיד אונקולוגית, אותו גילמה בשישה פרקים בשנים 1989—1991. בהמשך ביצעה הופעות אורח בסדרות 'זרי האומה' (1989), 'מאטלוק' (1990), 'שולחן לחמישה' (1996), 'מלך השכונה' (1999) ו'דני פנטום' (2004).

כמו כן הופיעה היטון בין היתר בסרטים 'מרדף שקוף' (1992), 'בטהובן' (1992), 'אלוהי הניו אייג' (1994) ו'ספייס ג'אם' (1996).

שיחקה בשלושה סיטקומים קצרי חיים; 'Room for Two' (1992), Someone Like Me (1994) וWomen of the House (1995), בו שיחקה לצד טרי גאר. בהמדך דרכה הגיעה פריצתה הגדולה, כשהחלה לגלם את דמותה הנודעת ביותר, דברה בארון, בסיטקום "כולם אוהבים את ריימונד", ששודרה בשנים 1996–2005. בין השחקנים הנוספים שכיכבו בסדרה ניתן למנות את ריי רומנו, את פיטר בויל ואת בראד גארט. על תפקידה בסדרה הייתה מועמדת שבע פעמים לפרס אמי, בו זכתה פעמיים (בשנים 2000 ו-2001), וכן זכתה עם יתר שחקני הסדרה בפרס גילדת שחקני המסך.

בספטמבר 2007 החלה היטון לככב לצד קלסי גראמר בקומדיית המצבים 'בחזרה אלייך', ששודרה ברשת Fox, ובוטלה במאי 2008.

השתתפה בפרק הבכורה של העונה השביעית של 'אקסטרים מייקאובר', בו סייעה לבנות בית לכבאי ולמשפחתו.

שיחקה בין היתר בסרטי הטלוויזיה 'Shattered Dreams' (1990), 'Miracle in the Woods' (1997), 'A Town Without Christmas' (2001), 'נערת הפרידות' (2004) לצד ג'ף דניאלס ו'The Engagement Ring' (2005). כמו כן גילמה את דמותה של נציגת ארצות הברית בתימן, ברברה בודיין, בדרמת התיעודית של רשת ABC 'הדרך ל-9/11' (2006), ושיחקה בסרט של הולמרק 'בחזית הכיתה', המבוסס על סיפור אמיתי של אמא, אלן כהן, המתמודדת עם בנה, בראד כהן, הסובל מתסמונת טורט (2008)

ב-2011 דורגה במקום ה-24 במצעד "הנשים הכי מצחיקות בטלוויזיה" מטעם רשת TV Guide.

בשנת 2005 הפיקה את הסרט התיעודי 'The Bituminous Coal Queens of Pennsylvania', שבוים על ידי בעלה. בנוסף, הייתה אחת ממפיקי הסרט על ויליאם וילברפורס, 'רוחות של חופש' (2006).

בינואר 2007 כיכבה לצד טוני שלהוב בהצגת האוף ברודוויי 'הסצנה', שהציגה בניו יורק. על הופעה זו הייתה מועמדת לפרס "השחקנית הראשית הטובה ביותר" בטקס פרסי 'לוסיל לורטל'.

בשנים 2009–2018 כיכבה בסדרה הקומית של רשת ABC "מקום טוב באמצע".

בשנת 2011 דורגה במקום ה-24 ברשימת "הנשים המצחיקות ביותר במסך הטלוויזיה" של TVGN.

קיבלה כוכב בשדרת הכוכבים של הוליווד במאי 2012.

בשנים 2019–2020 כיכבה בסיטקום "הקריירה השנייה של קרול", בתור ד"ר קרול קני. אולם רשת CBS החליטה לבטל את הסדרה בתום עונתה הראשונה.

 חיים אישיים 
שמאל|ממוזער|250px|פטרישיה היטון ומשפחתה, מאי 2008
נישואיה הראשונים של היטון (1984–1987) הסתיימו בגירושים. החל משנת 1990 נשואה לשחקן האנגלי, דייוויד האנט. להם ארבעה בנים. המשפחה מחלקת את זמנה בין לוס אנג'לס לבקינגהמשייר, שם יש בית בבעלותם. ספרה של היטון, 'Motherhood and Hollywood: How to Get a Job Like Mine' (תרגום חופשי: 'אימהות והוליווד: איך למצוא עבודה כמו שלי'), הוצא לאור בשנת 2002. לאחר גירושיה מבעלה הראשון סיפרה שחייה עברו ב"שממון הפרוטסטנטי", אך מאז 2017 היא מגדירה עצמה שוב כקתולית אדוקה.

היטון דוגלת במוסר חיים עקבי, ותומכת בקבוצות שפועלות נגד הפלה, המתת חסד ועונש מוות. בנוסף, היא יו"ר האגודה הפמיניסטית 'Feminists for Life', שמתנגדת להפלות.

מגדירה עצמה כרפובליקנית, ותומכת בגלוי בזכויות ההומוסקסואלים, כשטענה בעבר שאינה מתנגדת לנישואים חד-מיניים.

ב-2006 היא הייתה חלק ממסע פרסום מטעם "לוס אנג'לס טיימס", שגינה את חמאס וחזבאללה ותמך בישראל בזמן מלחמת לבנון השנייה.

בשנת 2024 הקימה את הארגון October 7 Coalition שמטרתו שמטרתו לגייס תמיכה למען עם ישראל בקרב נוצרים אמריקנים בעקבות טבח 7 באוקטובר. לדבריה: "שואלים אותנו - למה אתם תומכים בישראל? אף אחד לא שואל את השאלה הזו בכל נושא אחר. אף אחד לא שואל 'למה אתה תומך באוקראינה?'. זה הרי ברור מאליו"

בחודש ספטמבר 2024 קבעה פטרישיה מזוזה בפתח ביתה כאות סולידריות עם הקהילה היהודית, בצעד שגרם לאלפי מעריצים לא יהודיים לקבוע גם בבתיהם. בדצמבר 2024 פורסם שהיא ביקרה בישראל, בין היתר הייתה בקיבוצים בדרום ונפגשה עם רייצ'ל גולדברג-פולין. בסרטון שעלה בחשבון האינסטגרם שלה אמרה בין היתר: "הייתי בירושלים, בקיבוצים, בכמה מקומות שהם התרחשו מקרי הרצח. זכיתי להיפגש עם רייצ'ל גולדברג-פולין שבנה הרש, שהוא אמריקני, לצערי נרצח (...)זה היה טיול מאוד אינטנסיבי אבל מאוד יפה. זכיתי לראות ממקור ראשון את החשיבות של ישראל, את היופי של ישראל, על מה הם נלחמים ומה החשיבות של המדינה הזו להתקיים כשהיא מוקפת במדינות עוינות."

פילמוגרפיה
קולנוע
 שנה סרט תפקידהערות 1992   אלן קוראים לי בטהובן ברי וילסון 1994  אנה 1996 ספייס ג'אם מעריצה 2006 רוחות של חופש  מפיקה 2014  סונדרה גם מפיקה ראשית 2017 הכוכב אדית (דיבוב) 2018 מפלצות בשלג אמא דובה (דיבוב) 2022  ד"ר ברק 2023 Unexpected  מפיקה 2024  סיידי2025  מרשה  אם המנזר

טלוויזיה
 שנה סדרה תפקיד הערות 1989  אמנדה ראסל בפרק "החדר האדום" 1989–1991 שלושים ומשהו ד"ר סילברמן  1990  דוטי הבוגרת סרט טלוויזיה מטלוק אלי סטאנפורד בפרק "האחים" 1991  פולה ורנר בפרק "הגברת השמנה שרה לבד" 1992–1993  ג'יל קארלנד תפקיד ראשי 1994  ג'ין סטפג'ק 1995  נטלי הולינגסוורת' 1996 שולחן לחמישה רובין מרין 2 פרקים 1996–2005 כולם אוהבים את ריימונד דברה ברון תפקיד ראשי 1997 Miracle in the Woods וונדה בריגס סרט טלוויזיה 1999 מלך השכונה דברה ברון בפרק "Dire Strayts" 2001  אם. ג'יי. הנסן סרט טלוויזיה 2004  פולה מק'פאדן דני פנטום Lunch Lady Ghost (דיבוב) בפרק "Mystery Meat" 2005 The Engagement Ring שרה רוזה אנסלמי סרט טלוויזיה 2006  השגרירה בודין מיני-סדרה 2007–2008  קלי קאר תפקיד ראשי 2008 בחזית הכיתה אלן כהן סרט טלוויזיה 2009–2018 מקום טוב באמצע פרנקי הק תפקיד ראשי 2011  גברת הולסטאד 3 פרקים 2015–2016  עצמה מארחת 2019–2020  ד"ר קרול קני תפקיד ראשי2024הולי3 פרקים

קישורים חיצוניים



 סדרת ראיונות עם פטרישיה היטון בAmerican Television





הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:מפיקות קולנוע אמריקאיות
קטגוריה:מפיקות טלוויזיה אמריקאיות
קטגוריה:פמיניסטיות אמריקאיות
קטגוריה:בוגרות אוניברסיטת המדינה של אוהיו
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי אמי בפריים טיים: שחקנית ראשית בקומדיה
קטגוריה:אמריקאיות שנולדו ב-1958
קטגוריה:אמריקאים שנולדו ב-1958